TOP  ค่าการกลั่นยังคงอยู่ในระดับสูงแนะนำ “ซื้อ”เป้า 110 บาท
TOP  ค่าการกลั่นยังคงอยู่ในระดับสูงแนะนำ "ซื้อ"เป้า 110 บาท
30 พ.ค. 2561

บล.ไอร่า ระบุในบทวิเคราะห์วันนี้(30.ค.) ว่า บริษัท ไทยออยล์ จำกัด (มหาชน) หรือ TOP  แนวโน้มผลการดำเนินงาน ไตรมาส 2/61ของ TOP คาดจะได้รับประโยชน์จากแนวโน้มค่าการกลั่นที่เพิ่มสูงขึ้น โดยเฉพาะค่าการกลั่นของน้ำมันดีเซลที่คาดว่าจะเพิ่มขึ้นโดดเด่น
โดยค่าการกลั่นของน้ำมันดีเซลในช่วงไตรมาส 2/61 TD อยู่ที่ 15.3 เหรียญสหรัฐฯต่อบาร์เรล เพิ่มขึ้น 34% เทียบช่วงเดียวกันของปีก่อน จากปริมาณความต้องการใช้ในภูมิภาคที่อยู่ในระดับสูง ในขณะที่ค่าการกลั่นของน้ำมันอากาศยานก็อยู่ในระดับสูงเช่นกัน ในช่วง 2Q/61TD อยู่ที่ 16.3 เหรียญสหรัฐฯต่อบาร์เรล เพิ่มขึ้น 51% เทียบช่วงเดียวกันของปีก่อนจากปริมาณความต้องการใช้ในภูมิภาคที่เติบโตไปกับการเติบโตของการท่องเที่ยว
TOP ยังคงเดินหน้าโครงการขยายกำลังการผลิตและปรับปรุงประสิทธิภาพโรงกลั่น (CFP) คาดจะช่วยให้มีกำลังการผลิตสูงขึ้นเป็น 400,000 บาร์เรลต่อวัน รองรับการใช้น้ำมันสำเร็จรูปในประเทศและการส่งออกไปยังประเทศเพื่อนบ้าน
คาดเงินปันผลของผลการดำเนินงานปี 2561 ที่ 4.24 บาทต่อหุ้น คิดเป็นอัตราผลตอบแทนจากเงินปันผลทั้งปี 4.6% ยังคงคำแนะนำ “ซื้อ” ราคาเป้าหมายปี’61 ที่ 110 บาท